section_heading: Vrste
paragraph_text: Osjetila se mogu podražiti i nekim drugim, neadekvatnim podražajem. Tako mehanički ili električni podražaj oka ili uha može izazvati vidne, odnosno slušne osjete. Tu je pojavu opisao J. P. Müller u »zakonu o specifičnim energijama osjetnih živaca«, po kojem osjetilo uvijek reagira specifičnim oblikom aktivnosti, bez obzira na vrstu podražaja.